
M. Valerii Martialis 


Oda L. I, 59 Hispane reddita. (1) 

Ad Licinianum 

Vicina in ipsum silva descendet focum 
Infante cinctum sordido. 

Vocabitur venator, et veniet tibi 
30 Conviva clamatus prope. 

Lunata nusquam pellis et nusquam toga, 

Olidaeque vestes murice: 

Procul horridus Liburnus et querulus cliens, 

Imperia viduarum procul. 

35 Non rumpet altum pallidus somnum reus, 

Sed mane totum dormies. 

Mercetur alius grande et insanum sophos: 

Miserere tu felicium, 

Veroque fruere non superbus gaudio, 

40 Dum Sura laudatur tuus. 

Non impudenter vita quod reliquum est petit, 

Cum fama quod satis est habet. 

Hasta tu hogar, cercado 
De peqnehuelos sordidos, la espesa 
Vecina selva bajara de grado. 

Llamaris a tu mesa 
AI ca\ador, y convidado luego 
Por ti el vecino accedera a tu ruego. 

Lejos de aquel contorno 
La piel lunada, la reciin tehida 
Veste de grana y el togado adorno-. 

Lejos la vo\ temida 

Del Liburno, las quejas dei cliente, 

El mando de las viudas insolenle. 

No tu profundo sueho 
Romperd el triste reo; la manana 
Dormiris Ioda, de ti mismo dueiio. 

Deja que de la insana 

Plebe el aplauso necio aquel mendigue; 

Tu al felin compadece que lo sigue. 

Del go\o verdadero, 

Mientras ensaRan de tu Sura el nombre, 

Disfruta tu sin inimo altanero. 

Al que alcan^d renomb^e 
En lo restante de su vida breve 
Descanso honesto con ra^on se debe. 

Josephus Llobera, S. J. 

(1) Vide num. sup. lo operculis. 

37. Mereatur Teubn. 

41. relicum Teubn. 

42. CHbert apud Teobu. conficit aat est, verum animi pendet. 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Larida) - Universidad - Espafta, 


HORATIANA 

Illorum temporum memoriam repetenti, quibus, ob renovatas 
tum Latinas tum Graecas litteras, ingenia quam plurima excitata at¬ 
que multorum opera perfectione sunt inlustrata, utilissimum fore 
mihi videtur ad antiquitatis Latinae auctores mentes oculosque con¬ 
vertere, atque ut studiosa manu illi scribendi dicendique magistri 
saepius versentur incitare. Tantum enim iis inest pulcritudinis na¬ 
tivae ac jucunditatis, tantumque ad acuendum judicium efficacitatis, 
ut vix aliquid possit melius. 

Cicerone praetermisso, cujus opera manibus semper tenere de¬ 
bemus, quippe in quem ingenii opes natura effuderit universas, poe¬ 
tas praecipue evolvamus oportet, a quibus omnis litterarum Latina¬ 
rum elegantiae et eloquentiae laus in nos derivat. Quis enim latine 
scire aut scribere cupiat, qui longe melius ex ipsa poetarum lectione 
quam ex grammaticorum schola voti compos non fiat? Et sane sum¬ 
mus ille Romanae eloquentiae parens, M. Tullius ex quo fonte pro¬ 
prietatem sermonis nitoremque verborum hausit nisi ex Plauti, Te¬ 
renti, aliorumque poetarum lectione? «-Omnis loquendi elegantia, ait, 
quamquam expolitur scientia litterarum, tamen augetur legendis 
oratoribus et poetis.> (t) Prae ceteris vero Horatium proprietate di¬ 
cendi, sententiarumque pondere ad ingenium illustrandum idoneum 
puto. 

De Horatiano igitur opere, paucis de ejus vita praemissis, bre¬ 
viter disseram, ea motus ratione ut alumni qui bonarum litterarum 
studiis incumbunt, tanti poetae lectionem non sine fructu instituant. 

Horatii vita. —Q. Horatius Flaccus in oppido Venusia, colo¬ 
nia militari in finibus Lucaniae et Apuliae natus est pridie nonas De¬ 
cembris a. 689 (a. 65 a, Ch.) 

(I) De Oratore, III. 10. 

Matre quae brevi, ut videtur, mortua fuit, et patre libertino, 
non divite, qui patriis scholis minime contentus, una cum filio Ro¬ 
mam se contulit, (1) ibique, actionum coactor vel salsamentarius suis 
auctis reditibus, puerum instituendum commisit magistris notioribus, 
inter quos Orbilius Pupillus, «major fama quam emolumento, et in 
docendo ferula scuticaque usus*. (2> Ibi puer adhuc Latinos et Graecos 
rite legere et ante ceteros Homerum admirari didicit (3) . Patre mortuo, 
in Graeciam profectus est ut coepta studia litteraria, praesertim ve¬ 
ro philosophica perficeret, quae ibi tunc temporis magnopere flore¬ 
bant. Hoc exploratum habere possumus, Horatium Athenis sibi pro¬ 
posuisse sapientiae studiis se tradere, ut sermonibus, Platonis instar, 
faciendis, mores civium Romanorum emendaret, ac dociles animos 
in bonum reduceret. Romam reversus, a Bruto, qui se libertatis vin¬ 
dicem proclamarat ad ejus partes cum aliis juvenibus tractus, tribu¬ 
nus militum factus est, et in Macedoniam ductus,- at poeta, victo in 
praelio Philippensi Bruto, post multa pericula, «relicta non bene par¬ 
mula» (4) in fugam se dedit, militiamque abdicavit, (a. 42) Romam, 
triumvirum indulgentia, rediit, sed agello amisso et ob id in paupe¬ 
riem lapsus, «venia inpetrata», ab Augusto scribae munus obtinuit 
totumque insuper ad vitam commodius sustentandam, componendis 
versibus se dedit. (S) 

Editis carminibus, statim famam sibi comparavit, cujus opera 
amicitiam iniit cum viris id temporis inlustrioribus, Vergilio et Vario 
qui juvenem pogtam Maecenati commendarunt, adeo ut hic in suorum 
numerum exceperit, ac villa et praedio in Sabinis donaverit <6) . Dein 
per Maecenatem Augusti familiaritatem adeptus, non mediocrem in 
utriusque amicitia locum habuit. Augustus epistularum officium Ho¬ 
ratio obtulit, ut hoc ad Maecenatem scripto significat: «Ante ipse 
sufficiebam scribendis epistulis amicorum: nunc occupatissimus et 
infirmus Horatium nostrum a te cupio abducere. Veniet ergo ab ista 
parasitica mensa ad hanc regiam, et nos in epistulis scribendis adju¬ 
vabit». Scripta quoque ejus, ait Suetonius, adeo probavit mansura- 
que perpetuo opinatus est, ut non modo Saeculare carmen pan¬ 
gendum injunxerit sed et Vindelicam victoriam Tiberii Drusique 
privignorum suorum inlustrandam, eumque coegerit propter hoc 
tribus carminum libris ex longo intervallo quartum addere. 

Horatius obiit paulo post Maecenatem, V. Kal. Decembres 
a. 746, Manio Censorino et C. Asinio Gallo Consulibus. 

Henricus MARTIJA, C. M. F. 

(Sequar) 

(1) ISat. 6, 72: «Noluit in Flavi ludum me mittere (pater) Sed puerum est ausus Romam portare docendum 
—(2) Suetonius in Vlt.—13) llEpist., 2, 42 —(4) Carm. II, 7, - (5) U Epist, 2, 51: «., paupertas impulit 
audax ut versus facerem».—(6) Carm. II, 18, 14. 

Ad Reges M.agos 

(Cfr. Hor. Ep. VII.) 


Quo, principes Eoi, tenditis? aut gravis 
Cur dextra dono regio? 

— Regem Israelis quaerimus, qui carior 
Est spiritu quem ducimus. 

Hunc supplices vocare votis venimus 

Eique dona fundere_ 

Herodis ecquid vos furore improbi 
Latent vel Infanti minae? 

Deine vis, an forte caeli oracula, 

An causa vos agit latens? 

Sic est: sacrum vestigium vobis datum. 
Sidus micans in aere. 

O mill e millies beati, queis Deum 
Videre magnum contigit. 

Aurumque regi offerre toto pectore. 
Deoque tus myrrbam et virol 
En vestra fervidus premam vestigia 
Et sponte vobiscum sequar: 

Jesu Redemptori offeram fragrantia 
Quae vota spirent lilia. 

Et pauper et castus libenter munera 
Huic solvam oboedientiae. 

Josepbus LLOBERA, S. J. 

Conloquia Latina 


TELEPHONIUM 

Personae: 

Johannes acri ingenio, telephonia vi¬ 
dit numquam, ANTONIUS satis ins¬ 
tructus. 

J . — Fave, Antoni; de lelephonio nescio quid 
meas venit ad aures. Noslin' eos adpa- 
ralus quid sint?( i) 

A.— (Stupore oppressus) Num tele- 
phonium in vita non, vidisti? 

).—Ab oppido numquam deverti. 

A,—Atqui ipse cum aliis eo sum saepe con- 
locutus. 

].—Mirabile quidquam sit illud opporlet; 
ajunt enim quemquam ex eo gratulari 
posse. 

A.—Et eas gratulationes longiores esse 
quam per epistulam. 

J . — Si ita est cartulam tibi dabo, quam ha¬ 
beo bellulam ut, cum nudius tertius 
Caesaraugustam veneris, eamdem per 
telephonium ad parentes meos mittas. 

A.—Ha... ha... hae.,1 

J .—Quid tu rides? Quid habet ridiculi pro¬ 
positum meum? 

A. —Qui mittam, amabo, cartulam per te¬ 
lephonium? 

J .—Quid jam? Nonne, ais, posse quemquam 
gratulationes mittere per telephonium 
atque eas quam per epistulam longio¬ 
res? 

A —Cum tibi dixi quod per telephonium 
gratulationes mitti possent, orales tan¬ 
tum gratulationes mihi volebam. 

J, —Quo demum pacto? Egone inde non 
motus ut per telephonium cum alterius 
oppidi hominibus loqui possim? 

A.—lia profecto: neque cum hominibus in¬ 
cini oppidi tantum sed et exterae etiam 
nationis et vel A mericae. 

J. — Vel cum Americae hominibus? Igitur 
eo casu si quis Natalia Domini gratu- 

1) Interrogandi forma apud comicos usiiatissima 


EL TELEFONO 
Personajes: 

Juan, listo de caricter, no ha visto 
nunca tel6fonos. Antonio, instru- 
ido. 

J. —Oye, Antonio, he 01 'do decir no s6 
qu6 cosas de los tel6fonos; isabes tu 
qu6 son estos aparatos? 

A-—(Sorprendido) ^Que no has visto un 
tel6fono en tu vida? 

J, —Nunca he salido de mi pueblo... 

A, —Puesyo hasta me he comunieado 
por 61 varias veces. 

J. — Debe ser bien sorprendente, pues di- 
cen que se puede felicitar por 61. 

A. — Y hasta pueden serias felicitaciones 
mucho mds largas que una carta. 

J,—Si ello es asi, yo te dar6 una postal 
muy bonita que tengo para que, 
cuando pasado manana est6s en Za- 
ragoza, la envies por tel6fono a mis 
padres. 

A. — |Ja... ja... ja..! 

J. — <>Por qu6 te ries? ique tiene de eho- 
cante mi propuesta? 

A. -iC6mo quieres que envie una postal 
por tel6fono? 

J. — (iPues qu6? ino dices que se pueden 
enviar felicitaciones por tel6fono 
aun m£s largas que una carta? 

A. —AI decirte que se podian enviar feli¬ 
citaciones por tel6fono me referia 
solamente a felicitaciones habladas. 

J. — [C6mo! yo sin moverme de aqui, po- 
dria hablar por tel6fono con perso¬ 
nas de otro pueblo? 

A. — Efectivamente; y no s61o con perso¬ 
nas de otro pueblo vecino, si que 
tambi6n con personas de otra nacidn 
y hasta con personas de Am6rica. 

J,—("Hasta con las.de Am6rica? Pues en 
tal caso, si uno quisiera felicitar las 

lari cupiat, octobri mense minimum 
locuturus sit, ut vox illuc temperi perve¬ 
niat. Itane? 

A, — Minime quidem: vox eo per telepho- 
nium ictu oculorum venit. 

J. — Ain vero? 

A. — Ajo enimvero: ita est ut audis. 

J . — Uti conficio, telephonium sit oportet 
adparatus complicaiissimus et carus, 

A,—Nequaquam; scilicet hodie telephonium 
adeo vulgatum est, ut non tantum in 
urbibus et populis sed etiam in privatis 
domibus constituatur. 

].—Ego vero si quodpiam telephonium vi¬ 
deam, obstupeam. 

A,—Faciam igitur quod potero ut proxi¬ 
mis feriis te Caesaraugustam mecum 
adducam ut videas telephonium, atque 
ex eo loquaris et loqui audias. 


Pascuas de Navidad, habria de ha- 
blar por lo menos en octubre para 
que la voz llegase all& con tiempo, 
<>no es verdad? 

A. — No; pues la voz por tel6fono llega 
en menos de un abrir y cerrar de 
ojos. 

J. - iC6mo suena? 

A. —Como suena; tan posible y rea 1. 

J — Segtin eso, el telefono debe ser un 
aparato coftiplicadisimo y muy caro. 

A. —Nada de eso, pues has de saber que 
hoy dia el tel^fono es tan comiin, 
que en las ciudades y hasta en las vi- 
vlendas particulares se va instalan- 
do. 

J, —Pues yo, si viese uno, creo quemque- 
daria pasmado. 

A. —Pues ya har6 lo posible por llevarte 
estas vacaciones conmigo a Zarago- 
za para que veas y hables y oigas 
hablar por teltfono- 


Trochus et tempus 

Ut trochus hic rapidos torquet velociter orbes, 

Sic tempus, pueri, vitaque vestra ruit. 

Sed trochus, ut cecidit, repetito turbine surgit, 
Tempora non surgunt ut cecidere semel. 

CLEMENS JANICIUS 


(Sociis nostris et lectoribus faustissimum in cunctis novum opta¬ 
mus annum. Cjratia et pax a Domino esu Cbristo qui pro nobis 
parvulus factus est et in praesepe vagiit. 

Commercium Epistulare 

Andreas Avenarius Emmanueli Jove C. M. F. 

Ipso die Andreae, suavissimi Apostoli, perfeci atque exscripsi, quae de 
Santolio sequerentur. Nunc dimidiam fere partem totius rei tenes, quam ego 
absolvam mense Januario si salvus rediero ab Monachio, quo me profecturum 
cogito, simulatque ante Jesu natalem, nominalem diem tuum, finis erit imposi¬ 
tos scholis. Et dum alii bacchabuntur in deliciis, quae cum puerorum sollem¬ 
nitate conjungi solent, ego fortasse solitarius cubabo domi parochi vici 
Schleibheim rursus inflammato sinistro crure, injecto sale. Durum erit illis 
anni diebus carere sacro, quod, ne accidat, vehementer timeo. Sed sicut Deo 
immortali placuerit, sic fiat. Illis igitur diebus si mei memor fueris, ex tua fe¬ 
ceris re, nam quo citius convaluero eo maturius SantoliOm integrum accipies. 
Tibi tuisque felicia sint instantia festa. 

Deinde, quf tu ex mea imagine canos concludere potuisti? nam jacent ad 
dextram machinae litterae tuae, quae tantopere me delectarunt et delectant, 
exceptis dumtaxat apris. Hoc multis nostrorum fratrum accidit, ut canescat 
paullulum capillus neque enim unquam premimur ea, qua hodie multi, difficul¬ 
tate inveniendae occupationis, nunquam sumus sine aliqua cura et sollicitudi¬ 
ne. Mei autem capilli rarescunt potius quam canescunt, ita ut jam multis annis 
clericali tonsura opus non sit et frons mihi crescere videatur; ceterum est, cur 
valetudine contentos sim. Et si silvae Bohemicae caelum asperum dicitur 
esse, est tamen saluberrimum propter silvaron magnitudinem et altum supra 
mare situm. Investigavi in his silvis vias.et solitudines, per quas ego cotidie 
post meridiem ambulans Davidico laudo Deum carmine. Interdum etiam, cum 
est animus, alacrior, partes canantur. Hodie totas cecini vesperas, et ipsae 
arbores imbibere visae sunt flammeum illud patroni mei «O bona crux». Certe 
numquam ante hunc diem talia audiverunt. In illis igitur viis, si tu una esses, 
interdum loqueremur iafine, una psalleremus, aestivos calores temperaremus 
gelido rivo, qui illic tortuosus prata palustria dividit. 

Gratias tibi ago, quod addidisti litteris similitudinem staturae tuae. Stabis 
igitor in quadam aedicula supra scriptorium pegma meum, et si quando te inde 
amoliar, haerebis tamen memoriae meae, quae quoties Palaestrae fasciculus 
redditus erit redintegrabitur. Nondum est redditus Decembris fasciculus, sed 
i hoc loco laudandus mihi es, quod 1’alabstra primis mensium diebus adven¬ 
tare solet. Ipse experiris, quam sit non facile comparare singulorum mensium 
supellectilem. De essedo igitur nondum vidi sed exspecto, nam recte illa voce 
machinamenta illa referri censeo. Quod Fornarius noster de oblivione Avena¬ 
rii nostri meis ad te litteris suppegerat, 0) nihil fuit; nam illis temporibus inter¬ 
ceptum erat meum cum «Alma Roma» commercium quia, exorto inter Germa¬ 
nos et Italos bello, impediebatur epistularum vectura. Sed cum id in quadam 
epistula scripsissem Fornario, humanissime addidit fasciculo proximo illum nu¬ 
merum, in quo de iank machina ipse satis subtiliter, ut mihi videtur, scripserat. 

Quod tu extremum posaisli: osculari te manum, tametsi illa uncta est sa¬ 
cro oleo, minus placuit. Cor enim genam genae non admoventes osculemur, 

(1) Conf. «Almam Romam», ann. XIX fasc. III, p, 51 ad calcem. 

si uspiam inter nos conspexerimos, fratres religioso stata et sacerdotio? Sed 
satis mulla verba feci amico Hispano, lam properandum est ad illum acervam 
epistularum, qui mihi his tribus diebus cumulatus in mensa est ita, ut vix emer- 
agm ex gratulando. Vale. Pridie kalendas et ipsis kal. decembribus. 

Emmanuel Jovi, C. M. F., Andreae Avenario, S. V. D. s, p, d. 

Tibi jamdiu non tantum litteras debebam sed et responsionem complen¬ 
dam quae in alia epistula fuerat incoepta. Hanc etiam responsionem faciet 
suam Tassetus noster cujus litteras, utrumque nostrum adloquentes, mense 
Majo vertentis anni in Alma Roma ante meas ad te ultro perlegi. In iisdem 
amicus Gallus et suscitabulum accipiebat et non opportere significabat, aut 
multum fallor, novas cudere voces, Julii Caesaris fultas exemplo, qui «tam¬ 
quam scopulum vitabat novum et insolens verbum». Hoc exemplum autem non 
omnes sunt secuti posteriores Caesare scriptores; quin immo hujusmodi reli¬ 
gioso scrupulo clare repugnabat Horatius in Arte poetica cum dicebat: 

Ego cur adquirere pauca 
si possum invideor? 

Sed feliciter ad Tanke latine nominandum nulla opus est novata voce, sed 
jam Fornarius Ires proposuit vel castellum vel testudinem vel Graecum hele- 
polim quae mihi quidem non displicent omnino, at magis placet vetas etiam 
vocabulum sed neque Graecam ut helepolis, neque adeo commane ut testudo, 
neque quidquam fixum significans at castellum. Essedum tibi innui in superio¬ 
ribus litteris cujus essedi proprietates protinos explicabo, lis. meo qaidem judi¬ 
cio, rei qua de agitur, significandae magno opere adcommodatur. 

Jam vero si etymon attendimus essedum dictum videtur, ait Forcellinius, ab 
atao» i. e. cum impetu feror. Nonne artificiam illud bellicum in Germanos cum 
impetu ferebatar, cunctis obstacalis superatis, quae ex iniquitate soli proveni : 
ebant, ex fossis, ex aggeribus, ex nubibus denique tellorum? 

Nunc si quis roget quid fuisset antiquitus essedum, cum Vossio respon¬ 
debo: «vehiculi vel currus genus quo soliti sunt pugnare Galli.» Unde jam ha¬ 
bemus artificium iilud fuisse currum bellicum, cujus motas in hostes satis 
violentus, in quo nemo non videt cum Tanke hodierno convenire. 

Sed gradum addamus. Quinam primum essedum adhibuerunt? Et in hoc 
mirabiliter non similitudinem sed paritatem habet essedum cum recenti tor¬ 
mento bellico, nam, ut si de Tanke loqaeretur, sic scripsit Forcellinius: Esse¬ 
dum est vehiculum Gallorum et Britannorum apud Belgas primo repertum, 
vehendis quidem hominibus oneribusque aptum, sed a Gallis praecipue Britan- 
nisque usurpatum in bello, cum ex eo pugnare soliti essent». Atque in eo qui¬ 
dem testimonio, praefer illud etymi quod ex ipsa voce prodit, adparet et eadem 
origo et idem usus et idem ferme locus ubi primum est usurpatus uterque cur¬ 
rus bellicus et recens Tanke e t essedum vetus. 

Neque opponas essedum birotum fuisse atque equis tractum, etenim in 
adplicandis praesentibus rebas antiqua vocabula non paritatem quaerimus sed 
quam maximam in adjunctis similitudinem. 

Si tibi et lectoribus satis fecerim ex animo mihi gratulabor; sin minus 
judicium rnelius aliis relinquo. Tibi obsequentissimus. Vale. 

Cervaria, VII Kal. Novembres 1952. 

NOVA ET VETERA 


Fors et picturae hujus, quam oculis lustrabis tuis, lector suavissime, ar¬ 
gumenta infer se convenire non videantur; verum ea ad meom linguae Latinae 
graphice exprimendae scopum congruere certe adsentieris. Et enim varia sunt 
in tabula genera expressa rerum, quae primum mandanda alumnorum memo¬ 
riae curabis; deinde, ut grammaticas orationes proprio Marte dicendique 


rationes ipsi ex illis argumentis insti 
fuarit. Sequentia autem sunt nomina 
reram, quae in pictura cernes adjuncta: 

1 6, Chtrotheca 

2 pero, onis et solea 

3 petasus 

4, 18, 20 horologium 
5 pileus 

7 ocrea 

8 lychnus 

9 perspicillum 

10 perula 

11 pasceolus 

12 galerus 

13, manubailistula 

14 conspicillum 

15 lychnuchus 

16 marsupium 

17 sacciperium et arca 

19 crepida 

21 cothurnus 

22 interula 

23 subucula 

24 violina 

25 lentes 

26 cultellus 

27 umbella et scipio 



Et sane tabularum istiasmodi scopos vel finis non in id unam vergit, 
quod alumnorum memoriam in iis addiscendis vocibus, quae oculis-quasi ra¬ 
piuntur, adminiculere, vel sint eae tamquam unorum oculorum pedamentum. 
Porro in picturarum usu pergere magister debet, atque varia ex eis abstracta 
alumnorum studio argumenta expromere, prae primis in schola adulescen¬ 
tulorum, eosdem etiam atque etiam de aliquo picturae objecto interrogando. 

Adposita, exempli gratia, tabola sit veluti hodiernae lectionis summa. Ad 
hunc fere modam potest magister, memoriae ab alumnis traditis vocabulis, 
procedere: 

MAOISTER, — Repete mihi earum, quae in chirothecam, peronem, petasum, ho- 

tabula vides, nomina rerum. rologium... 

ALUMNUS — Ea in tabula depictam video M. — Quid vero rei chirotheca? Quid sibi 

vult pero? Quid?... 

A. — Chirolheca est manuum digitorumque 
tegumenti genus; perone utimur ad 
contegenda crura... 

M. — Recte omnia. Meministin', quibus haec 
vox chirolheca confletur verbis..? 

A,— Originem ducit ab Graecis vocibus 
yetp (manus) et Qyjxvj (capsa)... 



M, —Quando, igitur, chirolheca uiemur r 
Quandonam perone..? 

A. —Scilicet, frigus cum nimis urgeat ma- 
nusve scateant pernionibus... 

M. — Qualis est, sodes, chirothecarum co¬ 
lor. .? 

A,— Multiplex esse potest... 

M .—Dic mihi aliqua colorum nomina. 

A, — Albus, niger, ruber, roseus, caeruleus, 
violaceus, fulvus, viridis, pullus... 

. Sic fere, vulgaris definitionis usu 
jugique alumnorum ope tabulae inter¬ 
rogatione, facillime in directa docen- 


3.57 

di methodo procedes, muirumque ac 
cito proficient adulescentes in lingua 
addiscenda. Exeo, verbi gratia, quod 
■ varia in tabula vestium genera ex¬ 
stant (cof. num. 1, 2, 3, 5, 6, 7,12,19, 
21,22,23), et alia ad hunc ipodom 
propones alumnis. 


Abolla 

hopa 

birrus 

bata 

bracae 

pantal6n 

buccula 

visera 

calceus 

calzado 

calvatica 

mantilia 

campestre 

taparrabo 

cucullus 

capucha 

diabathrum 

zapatilla 

epitogium 

guardapolvo 

gallicae 

chinela 

impluvia 

impermeable 

indusium 

camiseta 

lacerna 

capa 

manucium 

mit6n 

mastruca 

zamarra 

pallium 

manto 

pectorale 

chaleco 

pedule 

calcettn 

paenula 

levita 

periscelis 

jarretera 

phaecasium 

pantuflo 

rheno 

pechera 

sagum 

capote 

sandalium 

sandalia 

schema 

librea 

sculponeae 

zuecos 

subligar 

calza 


Hac tandem similique ratione, 
alumnorum oculis objecta tabula, [ea- 
que diligenter exarata (quod, ut nunc 
est, haud ita nobis facile), illa Latina 
lingua exuetur siccitate, quae adeo 
deterret hodiernos nostros scholares. 
Velis, igitur, equisqae certemus ad 
unum omnes Latinitatis studiosi, ut 
recentes docendarum linguarum me¬ 
thodi nostro redintegrandae Latinae 
linguae suffragentur studio. 

I. GonzAlez, C. M. F. 

Cervariensis Academiae viri litterati. 

RAIMUNDI LAZARI DOVII 

Oratio de filiis Officialium militarium qui in bello moriuntur (1) 

Cum numquam defuerint homines desides et turbulenti, qui 
decreta praemia virtuti, a qua longissime ipsi absunt, variis artibus in 
invidiam infamiamque vocarent; tum nulla mihi videntur pluribus ca¬ 
lumniis ignavae multitudinis patere, quam quae, ob susceptos forti¬ 
ter a militibus pro patriae defensione labores, Imperatoriis edictis 
constituta fuerunt. Quod si aliquando homines legum ac majestatis 
ossores, in traducendis coram plebe Principum jussis, aliquo colore 
sibi blandiantur se non odio aut ambitione id facere, sed amore aequi¬ 
tatis quae inmodicis privilegiis non parum labefactatur; tunc maxime 
id ausos axistimem cum ab Imperatoribus Gratiano, Valentiniano et 
Teodosio constitutum fuit ut filii officialium qui in bello decederent, 
in locum parentis sui subrogarentur. Audite verba L. 3, C. de Fil. 
Off. Mil. qui in bello moriuntur: «Si quis quocumque modo militans 
in bello moriatur, filius ejus, si unus sit vel ex multis major natu, sta- 
tim in locum ejus succedat et easdem annonas accipiat, si pater us¬ 
que ad Biarchi dumtaxat gradum pervenerit. Quod si altiorem obti¬ 
nuerit (veluti ducenarii aut centenarii) filius ejus fiet tantummodo 
Biarchus». Dicent hic quid injustius, quam militaria praemia non 
merito virtutis, sed nascendi incertae condicioni adscribi? Certe qui 
ita loquuntur duo mihi videntur neglegere, ex quibus tota aequitas 
hujus legis repetenda est. Alterum quales illi fuerint juvenes, qui in 
paternos honores beneficio hujus legis succederent, ne indignis; alte¬ 
rum quales patrum virtutes, ne dignis quidem filiis, sed major quam 
pro meritis parentum tantus favor collatus videatur. Atque ut de filiis 
quos prius nominavi dicam etiam prius; non, uti postea fieri consuevit, 
filii officialium deliciis et otio diffluebant, non saltationibus et ludis sed 
tractandis diu noctuque armis ceterisque obeundis durae militiae mu- 
niis aetatem suam exigebant. Atque haec quidem in pace, nam bello¬ 
rum tempore quae tunc crebra et diuturna erant, patrem in quamcum- 
quem Martis fortunam commitabantur ut, eo magistro, tolerare mili¬ 
tiam verumque laborem atque omnem virtutem discerent: communem 
cum illo victum communes labores communia etiam pericula habe¬ 
bant. Quidni igitur praemia honoresque cum illo haberent commu¬ 
nia? De officialibus vero ipsis cum omni prorsus tempore, etiam cum 
rariora sunt bella, praeclaram in rempublicam eorum sint merita cu¬ 
jus saluti et incolumitati quietem fortunas vitamque etiam suam de¬ 
voverunt, illud fidenter dixerim nunquam fortasse quam hujus pro¬ 
mulgatae legis tempore illustriora extitisse, cum propter ingentes 
imperii turbas nulla dabatur ab armis cessatio et bella cum barbaris 
procul a domo gerebantur. Miseram vero interdum fortium ac de 
republica bene meritorum militum sortem! qui cum ea, quae gerunt 

(1) Habita ad Cervarlenses Academico» quo die ille juti» civilis Doctor inauguratus est: 19 m. Decembris 
anno 1765. 

pro salute omnium, longe a suorum civium oculis agant, nullam non 
modo gratiam ab illis accipiunt: quin etiam illa quae a principibus 
justissima praemia sibi suisque filiis obtinuerunt sine illorum invi¬ 
dia retinere non possunt. Quod si funestam cruenti Martis speciem, 
si large fluentes atri sanguinis rivos, si diuturnas vigilias frigoris de¬ 
nique ac famis patientiam videre non licuit, tamen quae illi tot aerum¬ 
nis bona nobis pepererunt, intueri licet. Nam nisi haec illi formidan¬ 
da pericula constanti animo aggressi fuissent, nisi militum armis 
hostium injuriae propulsatae essent, nullum hodie haberemus impe¬ 
rium, nullas urbes, nulla agrorum aut pastionum jura; jaceret agri¬ 
cultura, mercatorum navigatio conquiesceret. Academiae ipsae 
quarum mansuetiora studia maxime a militari professione et strepitu 
abhorrere videntur, sine militum praesidio silerent contemptae, nec 
haberemus tranquillos hos conventus quibus ad omnem eruditionem 
et laudem informamur. Satis multa a me dicta esse arbitror ut appa¬ 
reat hanc legem de filiis Officialium non fuisse injustam, temporibus 
autem illis atque hominibus, quibus lata fuit valde accomodatam. 
Quod si aliqui tamen sunt qui rationibus istis omnino non acquies¬ 
cant, huic quidem certe aetati nostrae et praesenti Hispani imperii 
fortunae gratulari debent quod Carolus Rex, quem Deus nobis diu 
sospitem et incolumem servet, inter alia multa quae ad populorum 
felicitatem sapienter, juste, prudenterque constituit, novam legem de 
viduis et orbis Officialium tulit qua partem paterni stipendii omnibus 
quidem ut honestissime alerentur officia vero nonnisi iis qui inter 
filios Officialium virtute et meritis excellerent reservari jussit. Qua 
profecto lege non solum orborum necessitati sed etiam militari glo¬ 
riae, qua stetit ad hanc diem et posthac stabit Hispanum imperium, 
prudentissime consuluit. Nam qua alacritate, quo animo Hispani ho¬ 
mines, quos prodeuntes in aciem non vultus hostilis, non acerba pe¬ 
ricula, non praesens mortis metus, sed unica relictae posteritatis’ 
anxia sollicitudo retardare posset, nunc fidentes se cuicumque Martis 
discrimini committent? cum sciant si quid humanitus illis acciderit, 
manere filiis suis in Carolo providentissimum parentem qui eorum 
commoda non minore, quam solent patres, caritate procuret. Quibus 
vero contigerit ut in acie gloriosissima morte occumberent, ubi in¬ 
gressi fuerint beatas piorum sedes illudque animorum concilium 
quod illustres Hispanorum Heroum animae celebrant circum Philip¬ 
pum Regem cui anniversarium honorem tribuisti hodierno die, quem 
semper honoratum, semper acerbum habebitis; quibus laudibus filium 
Carolum coram Philippo patre prosequentur? Pater vero haec audi¬ 
ens (si quis tamen postjmortem sensus eorum est quae in terris cum 
virtute et laudabiliter aguntur), quo gaudio efferetur, qua laetitia 
exultabit, cum videat filium successorem amplissimi imperii nactum 
esse eum, qui non modo omnes parentis virtutes in se expresserit, 
sed in afficiendo munificentissimis praemiis virtutes bellicas quibus 
nemo antea plus Philippo tribuerat, parentem suum non modo 
aequaverit sed longo etiam intervallo superaverit? 

CURSUS GYMNASTICUS 

TULLIUS TIRONI™ S. 


Scripta, ut videtur, inter med Oct. a. 47 a. Ch. et id. Mart. a. 44. (Ad fam. 16, 20) 

Sollicitat, m ita vivam, (3) me tua, mi Tiro, valetudo: <4) sed< 5) con¬ 
fido, (6) si diligentiam, m quam instituisti, (8) adhibueris, cito te firmum 
fore. Libros compone; (9> indicem, cum Metrodoro lubebit, (10> quoniam 
ejus arbitratu vivendum est. (11) Cum holitore, ut videtur. Tu potes (12) 
Kalendis exspectare gladiatores, postridie redire, et ita censeo; (u) ve¬ 
rum ut videbitur.Cura te, {,5 > si me amas, diligenter. Vale. 

ADNOTATIONES 


1) Tiro: Carissimas fuit Ciceronis 
servus, postea libertus; acri ingenio ac 
liberali, litteris et doctrina maxime ex' 
cultus; nonnulla conscripsit opera, pri¬ 
mus conlectionem epistularum Tullii e-, 
didit, illo veluti administro Orator 
Romanus in litterarum studiis usus est; 
eidem denique aliqui adscribunt, quas 
Latini dicunt notas seu breviationes ver¬ 
borum, et aliquatenus respondet quod 
hispanice taquigrafia et estenografia ap¬ 
pellamus, a vocibus Graecis tayo<;, axs- 
voc-fpacprj (velox, angusta-scriptio). 

2) Sollicitat: (sollicitus) a voce Osca 
sollus (totus) et cieo, quasi totus moveor. 
Sensum hic habet agitandi, turbandi, 
anxium et sollicitum reddendi. Hispano 
vero sermone idem est ac preocupar, te¬ 
ner en cuidado. Cf. «Multa sunt quae me 
sollicitant aguntque» (Cic. Ad Att., 1, 
18. 1). 

3) Ita vivam: Est formula graviter at¬ 
que vehementer adfirmantis, inprecantis 
vero sibi mortem ne vivam: «Ne vivam, si 
scio», (Cic. Ad Att. 4, 16) «que muera si 
lo s6». Ad desiderium voluntatemque 
significandam subjunctivus usurpatur, et 
aequivalet Graeco optativo absque dv. 
Ita vim auget orationis-—Hunc locum 
recte vertes; «Es tan cierto, como que 
vivo, que me preocupa tu salud.» Cf. «Ita 
vivam ut maximos sumptos facio» (Cic. 


Ad Att. 5, 15, 2), «Es tan cierto, como 
que vivo, que voy alo ruina». 

4) Tua, mi Tiro: Possessiva vix ex¬ 
primuntur, nisi vis orationis postulet. — 
Subinde necessitudinem exprimunt con¬ 
junctissimam; Mi Tiro; Tironi suo: mi 
querido Tir6n; a su querido Tir6n, 

5) Sed-. Temperat, limitat aut etiam 
rejicit praecedentem sententiam, prae¬ 
sertim negativam, atque ad sermonem 
seu argumentum intermissum resumen¬ 
dum inservit, sicut ad transitiones. Ve¬ 
rum eodem fere modo invenies, supe¬ 
riorem tamen sententiam aliquatenus 
vividius retractare videtur. At maximi 
est ponderis, inservitque maxime objec¬ 
tionibus proponendis solvendisque. 

6) Confido te firmum fore: Infini¬ 
tum cum accusativo subjecto, tamquam 
complemento logico orationis primariae, 
invenies post verba quae ad sensus refe¬ 
runtur, ut videndi; audiendi, dicendi, 
cet; quaeque nonnullas alias animi ma¬ 
nifestationes et intellectus expromunt, 
sic verba cogitandi, credendi, sperandi, 
confidendi, cet.—Futurum infiniti (te 
firmum fore) actionem exprimit, in usu 
horum verborum, consequentem illam 
quae in oratione primaria habetur. 

7) Si diligentiam adhibueris: Est in 
subjunctivo, quia condicionem exprimit 
adhuc perficiendam, ac praeterea illam 

habet incertitudinem quae apud nos sic 
exprimitur. «Si empleares, en el supues- 
to que emplees...»; gallice vero uteris in- 
perfecto indicativi: «Si fractus inlabatur 
orbis inpavidum ferient ruinae». fHor. 
Od. 3, 3, 7-8); «si el mundo hecho peda- 
zos se desquiciare..,»; «si le monde venait 
d s'£cruler...»; est insuper in subjunctivo 
potentiah.quo significatur rem fieri posse, 
dummodo haec vel illa condicio explea¬ 
tur. Subjunctivus potentialis duplex ha¬ 
bet tempus: praesens et praet.perfectum, 
quibus absque discrimine exprimi potest 
sive actio praesens, sive futura (juxta 
enim probatos auctores subjunctivus 
caret futuro) 0); insuper eundem fere 
sensum habent sive praesens sive prae¬ 
teritum in subjunctivo potentiali, prae- 
terquamquod aliquando praesens notlo- 
„nem habet actionis riondum finitae, prae¬ 
teritum vero actionis jam expletae.— 
Sensus ideo orationis est: «Confio que 
pronto estards restablecido, si empleares 
como fundadamente lo espero, (quod ex 
perfecto intellegitur) la dlligencia que 
has empezado a poner Adhibere est 
proprie uti aliqua re ad finem praestitu¬ 
tum: «Videamus, quanta sint, quae a 
philosophia remedia morbis adhibeantur* 
(Cic. Tuse. 4, 27). Uti dicitur de usu in 
genere, et praesertim de usu constanti, 
quasi habituali et necessario, quam cer¬ 
te constantiam et necessitatem in locu¬ 
tione uti aliquo praeceptore, aliquo fami- 
liariter, expromptam invenies: «Utebatur 
intime Q. Hortensio» (Corn. Nep. Att. 5, 
4). Usurpare, quod ab usu et rapere pro- 
manare videtur, usum notat transeuntem 
et momentaneum, non vero necessarium, 
quare de verbis in oratione proferendis 
dicitur: «Praeclare est hoc usurpatum a 
doctissimis...» (Parad. 5, 1, 33). Frui de : 
nique jucunditatem manifestat quae in 
usu alicujus rei animum occupat: «Tu 
voluptate frueris, ego utor» (Sen. Vit. 
Beat. 10, 3). 

8) Instituisti; ('in statuoJ Simplex 
statuere translate exprimit consilium seu 


optatum aliquid agendi, dum composi¬ 
tum instituere ostendit etiam initium ac¬ 
tionis i. e. aequivalet verbis incipere, or¬ 
diri...— Nota pro compositione: institue, 
d-i. Vocalis brevis, non consecuta r, nec 
praecedenti i, in syllaba media aperta 
(ea scii, quam una tantum consona con¬ 
sequitur) mutatur in { rarius in in 
compositione; sic habes: i permanens: 

vldeo-evidens, providus; 6-1: s£- 
deoobsideo,praesideo; d&di-red' 
didi; d-i: hdbeo-adhibeo; stdtuo- 
restiiuo, instituo; <5-1: Idcus-illico 
(in loco); u-i: cdput'capitis. 

.9) Libros compone: Usurpatur prae¬ 
sens imperativi cum, ea quae peragenda 
sunt, nullam relationem ad tempus ali¬ 
quod statutum habent, sed nunc aut ci¬ 
tius aliquid est faciendum: «vale; cura ut 
valeas.» Exprimitur vero futuro impera¬ 
tivi actio quae ad tempus futurum mani¬ 
feste refertur, praesertim ubi oratio se¬ 
cundaria futurum postulat, aut rei quae 
evenire possit aptatur; hocque imprimis 
in legibus earumque imitationibus inve¬ 
nies. «Si... de me ipso plura dicere vide¬ 
bor, ignoscitote » (Cic. P. Sest. 31).—Prae¬ 
fixum cotn, con (cum) significat con¬ 
junctionem, societatem, amplitudinem* 
intensitatem: Pono — poner, colocar — 
sine notione accessoria; componere— po¬ 
ner en orden, arreglar —; componere co¬ 
mas, bellum. — Pono conflatur parti¬ 
cula *p6 et verbum SlOO, ut luculenter 
in participio p6-f*'SitUS adparet. Ideo 
habes *p&'S-i-no *posno, pono. 

10) Cum MetrodOro lubebit: Subjunc¬ 
tivum nos usurpare solemus, Latini vero 
indicativum ubi adest oratio temporalis 
rei futurae. «Me, ut tibi videbitur, sepeli¬ 
to» (Cic. Tuse. I, 43, 103). «Sepultame 
como te pareciet e, te pare\ca .» 

11) Ejus arbitratu vivendum est: «Hay 
que estar a lo que £1 diga»; arbitratus, 
sicut et alia hujusmodi substantiva, in 
ablativo casu fere solummodo reperiun- 
tur. 


(1) Dana les propositions ind6pendentes, scribam e t scripserim peuvent d£slgner soit une action pr£s?nte, 
solt une action k venir, puisque le subjonctif n a pas de forme sp£ciale pour le futur. (Rtemann, Syntaxe 
latine § 152; a. 1920). 

12) Tu potes spectare: Solent Latini 
indicativum usurpare in verbis et locu¬ 
tionibus quae veram possibilitatem aut 
obligationem notant ubi nos subjuncti¬ 
vum hypotheticum habemus; quo indi¬ 
cativo exprimitur possibilitas aut obli¬ 
gatio, praesens aut praeterita, aliquid 
perficiendi. «Possum nominare» (Cic. De 
Senect. 7, 24). «Podria nombrar». <Pote¬ 
ras dixisse» (Hor. ad Pis. 328). «Podrias 
haber dicho». 

13) Ita censeo: «Este es mi parecer». 
Formula fuit etiam senatorum propria et 
solemnis. 

14) Ut videbitur: Discrimen quod in¬ 
tersit inter hanc locutionem (ut videbitur) 
et illam quae in hac ipsa epistuld ha¬ 
betur (ut videtur), illud esse adparet, 


quod posteriori locutione consilio et sen¬ 
tentiae Tironis adsentiat Tullius de mo¬ 
do sese cum holitore habendi, quasi di¬ 
cat; «Estoy conforme con lo que me 
dices dei hortelano»; dum prior faculta¬ 
tem prorsus tribuit Tironi ea, quae in 
epistula a Tullio significantur, perficien¬ 
di; «Pero, en fin, haz lo que te plazca». 

15) Cura te: Cf. «Cura ut valeas, fac 
valeas, da operam ut valeas». Vale i. e. 
sanus sive incolumis esto; hac voce uti¬ 
mur in discessu, comiti bene precantes; 
frequentissime occurrit in epistulis prae¬ 
sertim. Salve majore pollet vi quam vale- 
vale praesertim ad corpus refertur, salve 
ad pericula: «Vale, mi Tiro, vale, vale at¬ 
que salve. (Cic. Fam. 16, 4, 4). 

Josbphus M. a MIR, C. M. F. 


Inter Scholares 


Georgius. — Ex qua tandem chorte aut ca¬ 
vea nobis ades? 

Livinus.— Quid ita? 

G. — Quia male saginatus, quia macie pel- 
luces totus, ariditate crepitas. Unde 
prodis? 

L. — E conlegio laicali vel potius athaeo. 

G. — Ergo ades nobis onustus titieris. 

L. — Immo pediculis. 

G.—Pulcre comitatus advenis. 

L,—Sane nec tutum est nunc viatorem ire 
incomitatum. 

G. — Agnosco satellicium eorum scholasti¬ 
corum. Ecquid novarum rerum vide¬ 
ras Lutetiae per aestatem? 


L. — Illud in primis quod, scio, tibi videbitur 
incredibile. Lutetiae beta sapit, et quer¬ 
cus contionatur. 

G. — Quid tu narras? 

L.—IIoc quod audis. 

G. — Quid ego audio? 

L. — Hoc quod narro. 

G. — Monstri simile. 

L.—Atqui sic res habet; nec audita narro, 
sed comperta. 

G, —Oportet igitur illic plurimum sapere 
homines, si sapii beta et quercus. 

L. — Recte conjectas. 


MONITUM.-Socios nostros amicissime rogamus ut cum subnotationis 
pretium per gyrum postalem miserint, de missione et de numero mitten¬ 
tis certiores nos facere velint. Quasdam nunc pretii missiones habemus, 
neque scimus eas quibusdam adseribamus. Valete atque ignoscite! 

Per orbem 


Pro rebus Hispanicis. Perquam 
tamiliare Palaestrae lectoribus no¬ 
men Associationis Q. Bud£ et gratum 
omnino est, amoremque in eorum ani¬ 
mis tot labores ab iila felicissime sus¬ 
cepti et in finem adducti excitarunt. 
Tamen plurium nondum fortasse per¬ 
venit ad aures nova institutio, quae 
nobis praecipue Hispanis maxime est 
placitura. De collectione agitur publi¬ 
cationum quam «Les Belles Letres» 
edet in lucem, ad res Hispanicas in 
omnibus gentibus propagandas. 

Nihil fini suo non consentaneum 
instituit, cum hoc in yotis habeat, lit¬ 
teras Latinas fovere; quod sane etiam 
assequetur litteraturas neo-latinas in¬ 
vestigando. Haec igitur collectio hunc 
in primis finem sibi proponit: recta 
cognitio rerum Hispanicarum, nam ut 
recte adfirmat relator, Hispania non 
bene noscitur neque proinde pro me¬ 
rito aestimatur. Ad hunc finem obti¬ 
nendum coniectio sive opera litteraria 
methodo scientifica tradita, sive stu¬ 
dia generalia vitam Hispanicam sub 
diversis aspectibus consideratam 
complectetur. Sectio specialis nostrae 
Catalauniae reservatur. 

Commissio Romana ad instau¬ 
rationem studii et usus linguae La¬ 
tinae promovendam. Nuper Romae 
commissio pro siudio et usu linguae 
Latinae, quam constituunt E. D. De 
Francisci, Gratiae et Justitiae Admi¬ 
nister, et professores Solmi, Scialoja, 
Bodrero, Paribeni, Nogara, Rossi, 
Ussani, Frascherelli, Galassi Paluzzi 
et Rispoli, conventum habuit, in quo 
normas ab Instituto pro studiis Roma¬ 
nis servandas statuit ut instauratio¬ 
nem promoveat studii et praxis Lati¬ 


nitatis, et quibus normis concursus 
oratoriae et conversationis in lingua 
Latina a praelaudato Instituto proxi¬ 
me celebrandus moderari debeat. 
Praeterea creationem sectionis spe¬ 
cialis adprobavit, qua in proximo ter¬ 
tio Congressu nationali pro studiis 
Romanis speciatim de modo fructuo¬ 
sius studendi Latinae linguae tam in 
Universitatibus quam in Liceis. 

Congris de Nlmes.-30 Mar?-2 
Avrli 1932. - Actes du Congris. 

Gratissimo animo adfecti sumus pa¬ 
ginas percurrendo hujus Supplementi 
Bulietini Associationis G. Budi, qui 
actorum in Congressu Nemausi sum¬ 
mam continet. Volumen in 12,244 pa¬ 
ginis constans crescentis activitatis 
Associationis evidentissimum praebet 
testimonium. Praeter historicam Con¬ 
gressus evolutionem, in hoc volumine 
pluresinvenies investigationes et com¬ 
municationes ponentium omnino ine,- 
ditas et originales, sicut et discussio¬ 
nes de rebus nunc maxime agitatis. 

A Virgilio... ii Ciero Mantovano, 

Mirabili laudum concentui Vergilium 
in bis millesimo nativitatis anno ce¬ 
lebrantium Clero Mantuano minime 
deesse licebat. Ad nostram redactio- 
nem pervenit nuper coniectio lucubra¬ 
tionum quibus Clerus Mantuanus 
Vergilium et inlustravil et honestavit. 
Volumen 287 paginarum XIV compo¬ 
sitiones continet, quarum XIII disser¬ 
tationum et investigationum nomine 
sane merentur decorari, in quibus 
ideologia, affectus, aliaque adjuncta 
Vergilium spectantia perscrutantur. 

R. PAST6, C. M. F. 

Bibliographia 


A. Gtier a.Gramhtica histbrica dei Ca- 
talii antic,— Publicada a despeses de 
la Institucid Patxot, Barcelona, 1931. 

Haec, quam hodie benevolo nos¬ 
trae Palaestrae lectori offerimus, 
operis recensio non continet criticum 
laboris judicium, sed ejus potius ex¬ 
positionem, pubIicaf ; onem, notitiam; 
impares enim nos ad sinceram hujus 
libri criticem instituendam esse fate¬ 
mur. Ex titulo sufficienter adparet de 
lingua nunc apud nostrates in usu, 
sive populari, sive litterario non agi, 
sed de antiqua apud avos nostros ad¬ 
hiberi solita. 

In libro hoc tractationis materiam 
contra vigentem adhuc consuetudinem 
in capita, paragraphos et articulos 
non dividitur; duas Iogide distinguere 
oportet paries: historicam primo, 
technicam secundo. In parte prima de 
factis historicis agitur, quae nostrae 
linguae propagationis causa extile- 
runl; de quinque linguae dialectis; de 
linguae Catalaunicae extensione; de 
constitutivis ejusdem linguae elemen¬ 
tis; de illius graphia, deque monu- 
mentali ejusdem indole. Pars technica 
haec capita complectitur: phoneticam 
primo, morphologiam deinde, synta- 
xim tertio, verborum modos, concep¬ 
tuum per particulas coordinationem 
ac vocabulorum tandem formationem, 
quae omnia peritissimis Palaestrae 
lectoribus minutatim explanare super¬ 
vacaneum arbitror. Quae in syntaxi 
tamen, verborum modis ac concep¬ 
tuum per particulas coordinationem 
statuuntur regulae vel normae multis 
ex antiquis, uti par est, scriptoribus 
desumptis exemplis, passim confir¬ 
mantur. 

Notae bibliographicae non initio 
vel in fine totius libri conjunctim, si¬ 
cut mos est, sed in fine capitis, cujus 


sunt congeruntur, tum adjectis nume¬ 
ris loci illius, ad quem referuntor, ut 
p. 10, 17, 35 et 40, tum vero sine ollo 
numero, cum ad totam pertineant pa- 
ragraphum. ut p. 2, 74, 75, 95-%, 135- 
139. 

Octo paginis tandem index analy- 
ticus continetur, duabus index mate¬ 
riae,qui ultimusordfneriomper capita, 
paragraphos et articulos dictinctom 
supplantat. 

Faxit Deus ut per multos annos 
vires cl. auctor hujus generis labori¬ 
bus impendere possit, donec una tan¬ 
dem sit omnium nostrum, in altera 
vita, loquela scilicet angelica. 

M. M. P., C. M. F. 

J. Humbert. Histoire Illustrde,— Paris, 

HenriDidier edit., 4, rue de la Sor- 

bona, 1932. 

Opus vertente hoc anno adparuit 
utilissimum abs dubio Latii cultoribus. 
Nam saepe accidit ut scopus ab auc¬ 
toribus praefixus, minime in exoptata 
pertingat, quod locum in praesenti non 
obtinet. J. Humbert Litterarum histo¬ 
riam una cum generali ab origine Ro¬ 
mani Imperii usque ad initium Aetatis 
Mediae minutatim et facili calamo 
describit. 

In opere tria supra omnia eminent. 
Primo mirabilis nexus quo connec- 
tuntur Litteratura Latina et Historia; 
secundo rite scriptorum indoles deli¬ 
neatur eorumque operum; tertio co¬ 
piosa inlustratione lectorum ante ocu¬ 
los prisci reviviscunt mores, artes, 
vita politica et litteraria. Etsi amplior 
desiderator critica, documentetio is¬ 
tius vicem aliunde gerit. Demum hu¬ 
jus historiae auctor sedulo perpendit 
ac reserat quid Litterarum Latinarum 
proprium sit, nempe omne illud quod 
nobis magni Populi animam mifes- 
tat et missionem.-J. M. GIRAL, c.m. p, 

Exercitationes Scholares 


Los pavos reales 
y el buho 

(Annus III n., 20) 

Entre las cusas humanas nada hay 
seguro. En medio dei collado que se des- 
cubre en las ruinas de Civitavecchia de 
Frascati, existe un campo muy celebre 
por su belleza y por la abundante varie- 
dad de arboles, y bastante vistoso por el 
arte de jardineria y pur sus flores. Una 
bandada de pavos reales que iba corrien 
do de una parte a otra, se detiene atra- 
yendo las miradas de todos, tanto por 
sus colores, cuanto por la ancha rueda 
que forman sus plumas. El de mds edad, 
un polio dei mtis hernioso pavo, repetia 
a menudo gloridndose, que 61 constitui- 
ria las delicias de todos, llevdndose la 
primacia en las alabanzas por su hermo- 
sura. iQu6 esperanza tan falaz! Una vez 
entrada la noche el pavo recogia a sus 
polluelos debajo de los drboles. Cuando 
de repente de un alto y viejo agujero dei 
templo m&s cercano sale un buho que, 
volando silenciosamente, arremete al po¬ 
lio y, agarr^ndole con sus fieras uflas, le 
lleva al instante al nido como sabrosfsi- 
ma presa, que clama entre gemidos al 
ser despedazada: [Oh esperanza, oh vida, 
a donae hab6is venido a parar! 

Tomas Sanz, C. M. P- 

Barbastri. 

Fur et mater ejus 

(Ann. II, p. 131) 

Cum quidam puer abripuisset in lit¬ 
terario ludo tabellas condiscipuli, addu¬ 
xit eas ad matrem, quae tam longe afuit 
ut increparet eum ut potius actum 
laudaret. Transierunt anni et puer adu¬ 
lescens coepit abripere majora. Depre¬ 


hensus denique in furto conductus est in 
supplicium ligatus manibus et pedibus 
Mater interea sequebatur eum gemebun¬ 
da, Filius rogavit lictores ut sibi permit¬ 
terent dicere aliqua verba in aurem ma¬ 
tris. Perveniens mater confestim, aurem 
admovet ad os filii qui, eam extemplo 
dentibus apprehendens, morsu devulsit. 
Tunc utcumque non solum mater excla¬ 
maret filium suum admisisse scelus mag¬ 
num, sed etiam insuper accusarent eum 
omnes quod, non contentus prioribus 
sceleribus, fuerat immisericors erga pro¬ 
priam matrem, filius: «Ipsa, mea ipsa 
mater, inquit, fuit causa necis meae. 
Nam quando adduxi tabellas ei quas ego 
rapueram condiscipulo, si me adfecisset 
poena, non ego processissem prorsus in 
furtis meis, neque nunc in supplicium 
ducerer.» 

Haec nos docet fabella malum cres¬ 
cere in singulos dies magis magisque nisi 
ejus obstemus principiis. 

Josephus M. a Desch, C. M. P 

Villae Rosarii in Rcpublica Argentina. 

XI Kal. Novembres. 

De Medico insolenti 

(Ann. III, n. 20) 

Medicus quidam, Menecrates nomi¬ 
ne, sanatis nonnullis morbis, eo vanita¬ 
tis processit, uf non erubesceret Jovem 
se dicere. Aliquando Philippo litteras 
misit ita exorsus: Menecrates Juppiter 
Philippo salutem. Rex autem, tantam 
hominis stultitiam admiratus, ita ei re¬ 
scripsit: Philippus Rex Menecrati sani¬ 
tatem. Auctor tibi sum, ut Anticyram 
pergas. Tua vero interest quantocius 
illuc ire, cum profecto neminem fugiat 
id tibi opus esse. 

FR. Hecht 

Limburgi in Germania. 

Compositiones vertendae 


Elhombre magnanimo ' 11 

Cierto general recibld (2) en la rodilla 
una herida peligrosa. Los cirujanos de 
clararon que seria forzoso proceder (3) a 
la amputacidn de la pierna. EI general 
mostrd mucha calma (4) al olr esta deci- 
si6n (5). Entre las personas (6) que le ro- 
deaban advirtid a su ayuda de cdmara (7) 
que parecfa experlmentar el mds profun¬ 
do dolor. —dPor qu6 lloras td? le dijo 61 


riendo (8); esto es para ti una suerte (9), 
pues en adelante no tendris que embe- 
tunar (10) mds que un zapato. 

Notulae 

(1) Fortis.-(2) Praet. plus quam.— 
(3) Procedendum fore. —(4) Pax. — (5) 
Quod audiens...—(6) Inter eos.—(7) Cu¬ 
bicularius.—(8) Adridens.—(9) Id tibi 
accidit fortunate.—(10) Incerare. 


Canis marinus et Vulpes 

In parte quadam Tergestini (1) litoris. 
custodes pelagi, jam confectum (2) lanceis, 
canem marinum lanlebant securibus. 

Aperto stomacho insunt viriles calcei 
et horologium, vestiumque frustula: 

Scilicet ingluvies (3) hominem devoraverat. 

Casu praeteriens vulpes, reque cognita, (4) 
o monstrum, clamat, horridum! (5) Mihi bene (6) 
quae tantummodo gallinam pullumque jugulo. 

In magnis peccavisse vel minoribus 
est crimen usquequaque et res nefaria. 


Notulae 

(1) Tergestinus: De Triestre. — (2) 
Conficere: matar.—(3) Gula.—(4) Ddn- 
dose cuentade eso, —(5) jQu6 monstruo 
tan horrible!,—(6) Bien por mf. 


Prof. Emmanuel Jov6, C. M.F. 

Moderator 

Typoftraphla F. Campa Calmct. - Tarretai 

